Jesenykas

Jesenykas (ček. Jeseník), iki 1948 m. Fryvaldovas (ček. Frývaldov; vok. Freiwaldau) – Čekijos miestas Olomouco krašte. 1938–1945 m. buvo Sudetų krašto miestas. Miestas buvo pervadintas po Antrojo pasaulinio karo dėl tada stiprių antivokiškų nuotaikų. Miestas pavadintas pagal supančius Hruby Jesenyko kalnus. Rajonai Jesenyko miesto rajonai: Bukovice (vok. Buchelsdorf) Dětřichov (vok. Dittershof) Jeseník (vok. Freiwaldau) Lázně Jeseník (vok. Bad Gräfenberg) Istorija Ši Silezijos dalis priklausė Bochemijos karūnai, o ši 1526 m. atiteko Habsburgų monarchijai ir priklausė jai iki 1918 m., kai įsikūrė Čekoslovakija. Pagal Austrijos-Vengrijos duomenis 1910 m. mieste gyveno 6859 žmonės, iš kurių 6619 buvo nuolatiniai gyventojai. Surašymo metu buvo klausiama apie gimtąją kalbą. Pasiskirstymas pagal gimtąją kalbą buvo toks: vokiečių kalba – 6588 žm. (99,5%), čekų kalba – 16 žm., lenkų kalba – 13 žm. Žydams nebuvo leidžiama nurodyti jidiš kalbą, tad šie užsiregistravo kaip gimtą kalbą vokiečių kalbą. Pasiskirstymas pagal religines grupes: Romos katalikai – 6552 (95,5%), protestantai – 208 (3%), judėjai – 83 (1,2%). Nuorodos